PREDLOG (predvidena združitev I.in II.obravnave)
Na podlagi določila drugega odstavka 61. člena Zakona o lokalni samoupravi /ZLS/ (Uradni list RS, št. 94/2007-UPB-2, 76/2008, 79/2009, 51/2010, 40/2012-ZUJF), 25. člena Zakona o gospodarskih javnih službah /ZGJS/ (Uradni list RS, št. 32/1993, 30/1998-ZZLPPO, 127/2006-ZJZP, 38/2010-ZUKN, 57/2011-ORZGJS40), 473. člena Zakona o gospodarskih družbah /ZGD-1/ (Uradni list RS, št. 65/2009-UPB3, 33/2011, 91/2011, 100/2011, 32/2012, 57/2012, 44/2013, 44/2013-odl. US, 82/2013) in 17. člena Statuta Mestne občine Murska Sobota (Uradni list RS, št. 23/2007-uradno prečiščeno besedilo, 49/2010) je Mestni svet Mestni svet Mestne občine Murska Sobota na svoji ... seji dne ... sprejel


Odlok

o ustanovitvi javnega podjetja Komunala, javno podjetje d.o.o.

1.
 Splošne določbe

1. člen

(uporaba izrazov)

V odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

2. člen

(ustanovitev javnega podjetja)

(1) S tem odlokom Mestna občina Murska Sobota (v nadaljevanju: ustanoviteljica) ustanovi Javno podjetje Komunala, javno podjetje d.o.o. (v nadaljevanju javno podjetje) za opravljanje dejavnosti lokalnih gospodarskih javnih služb. 

(2) Ta odlok je akt o ustanovitvi javnega podjetja Komunala, javno podjetje d.o.o., matična številka 5067936000.

3. člen

(vsebina odloka)

S tem odlokom se ureja:

· ime in sedež ustanoviteljice,

· čas delovanja javnega podjetja in prenehanje,

· firma, skrajšana firma, sedež in dejavnost javnega podjetja,

· osnovni kapital, osnovni vložki in poslovni deleži ustanoviteljice,

· odgovornost za obveznosti javnega podjetja,

· upravljanje javnega podjetja,

· pravice ustanoviteljice,

· financiranje dejavnosti javnega podjetja,

· druge določbe v skladu z zakonom.

4. člen

(uporaba predpisov)

Za vprašanja v zvezi z ustanovitvijo in poslovanjem javnega podjetja iz 2. člena tega odloka, ki niso urejena s tem odlokom, se uporabljajo določila zakona, ki ureja gospodarske javne službe in zakona, ki ureja gospodarske družbe.

5. člen

(pomen pojmov)

V tem odloku uporabljeni pojmi imajo enak pomen kot je določen v zakonu, ki ureja gospodarske javne službe in v zakonu, ki ureja gospodarske družbe.

2.
Ustanoviteljica javnega podjetja:

5. člen

(ustanoviteljica)

Ustanoviteljica in edini družbenik javnega podjetja je Mestna občina Murska Sobota, Murska Sobota, Kardoševa ulica 2.

3.
Čas delovanja in prenehanje

6. člen

(čas delovanja javnega podjetja)

Javno podjetje se ustanovi za nedoločen čas.

7.  člen

(prenehanje javnega podjetja)

Javno podjetje lahko preneha:

· v primerih določenih z zakonom,

· z združitvijo, pripojitvijo in razdelitvijo,

· na podlagi spremembe tega odloka z ukinitvijo statusa javnega podjetja.

4.
Firma, skrajšana firma, sedež in dejavnost javnega podjetja

8. člen

(firma, skrajšana firma in sedež javnega podjetja)

(1) Firma javnega podjetja je: Komunala, javno podjetje d.o.o.

(2) Skrajšana firma javnega podjetja je: Komunala d.o.o.

(3) Sedež javnega podjetja je:Murska Sobota, Kopališka ulica 2.

9. člen

(dejavnost javnega podjetja)

(1) Javno podjetje opravlja na območju Mestne občine Murska Sobota lokalne gospodarske javne službe, ki jih s svojimi akti določi ustanoviteljica.

(2) Javno podjetje lahko na podlagi koncesije opravlja lokalne gospodarske javne službe za občine, ki niso ustanoviteljice javnega podjetja.

(3) Dejavnost javnega podjetja je v skladu z Uredbo o standardni klasifikaciji dejavnosti (Uradni list RS, št. 69/2007, 17/2008) razvrščena v:
	N/81.300              
	Urejanje in vzdrževanje zelenih površin in okolice

	B/08.120
	Pridobivanje gramoza, peska in gline

	C/20.150              
	Proizvodnja gnojil in dušikovih spojin

	D/35.2
	Oskrba s plinastimi gorivi

	D/35.300   
	Oskrba s paro in vročo vodo

	E/36.000
	Zbiranje, čiščenje in distribucija vode

	F/43.110
	Rušenje objektov

	F/43.120   
	Zemeljska pripravljalna dela

	F/42.1
	Gradnja cest in železnic

	F/43.210
	Inštaliranje električnih napeljav in naprav

	F/43.220
	Inštaliranje vodovodnih, plinskih in ogrevalnih napeljav in naprav

	F/43.290
	Drugo inštaliranje pri gradnjah

	F/43.310
	Fasaderska in štukaterska dela

	F/43.320
	Vgrajevanje stavbnega pohištva

	F/43.330
	Oblaganje tal in sten

	F/43.341
	Steklarska dela

	F/43.390
	Druga zaključna gradbena dela

	G/45.200
	Vzdrževanje in popravila motornih vozil

	G/46.110
	Posredništvo pri prodaji kmetijskih surovin, živih živali, tekstilnih surovin, polizdelkov

	G/46.160  
	Posredništvo pri prodaji tekstila, oblačil, krzna, obutve, usnjenih izdelkov

	G/46.770
	Trgovina na debelo z ostanki in odpadki

	G/46.7
	Druga specializirana trgovina na debelo

	G/47.1
	Trgovina na drobno v nespecializiranih prodajalnah

	G/47.762
	Trgovina na drobno v specializiranih prodajalnah z vrtnarsko opremo in hišnimi živalmi

	G/47.8
	Trgovina na drobno na stojnicah in tržnicah

	G/47.990
	Druga trgovina na drobno zunaj prodajaln, stojnic in tržnic

	I/56.101
	Restavracije in gostilne

	I/56.102  
	Okrepčevalnice in podobni obrati

	H/49.410
	Cestni tovorni promet

	H/49.500     
	Cevovodni transport

	H/52.100
	Skladiščenje

	H/52.210
	Spremljajoče storitvene dejavnosti v kopenskem prometu

	F/41.100
	Organizacija izvedbe stavbnih projektov

	L/68.100   
	Trgovanje z lastnimi nepremičninami

	L/68.200
	Oddajanje in obratovanje lastnih ali najetih nepremičnin

	L/68.320
	Upravljanje nepremičnin za plačilo ali po pogodbi

	N/77.1  
	Dajanje motornih vozil v najem in zakup


	N/77.310
	Dajanje kmetijskih strojev in opreme v najem in zakup

	N/77.320
	Dajanje gradbenih strojev in opreme v najem in zakup

	N/77.330  
	Dajanje pisarniške opreme in računalniških naprav v najem in zakup

	N/77.390   
	Dajanje drugih strojev, naprav in opredmetenih sredstev v najem in zakup

	N/77.210
	Dajanje športne opreme v najem in zakup

	J/63.110
	Obdelava podatkov in s tem povezane dejavnosti

	M/69.10
	Pravne dejavnosti

	M/69.200   
	Računovodske, knjigovodske in revizijske dejavnosti; davčno svetovanje

	M/71.1
	Arhitekturno in tehnično projektiranje in s tem povezano svetovanje

	M/71.12
	Tehnično projektiranje in s tem povezano svetovanje  

	M/71.200
	Tehnično preizkušanje in analiziranje

	M/73.1    
	Oglaševanje

	N/80.300
	Poizvedovalne dejavnosti

	N/80.100   
	Varovanje

	N/81.210
	Splošno čiščenje stavb

	N/82.190  
	Fotokopiranje, priprava dokumentov in druge posamične pisarniške dejavnosti

	N/82.300  
	Organiziranje razstav, sejmov, srečanj

	M/74.100
	Oblikovanje, aranžerstvo, dekoraterstvo

	E/38.1  
	Zbiranje in odvoz odpadkov

	R/93.210
	Dejavnost zabaviščnih parkov

	R/93.110
	Obratovanje športnih objektov

	S/96.030   
	Pogrebna dejavnost

	S/96.0
	Druge storitvene dejavnosti

	
	

	01.300
	Razmnoževanje rastlin

	02.200
	Sečnja

	33.120
	Popravila strojev in naprav

	33.140
	Popravila električnih naprav

	35.220
	Distribucija plinastih goriv po plinovodni mreži

	37.000
	Ravnanje z odplakami

	38.110
	Zbiranje in odvoz nenevarnih odpadkov

	38.120
	Zbiranje in odvoz nevarnih odpadkov

	38.210
	Ravnanje z nenevarnimi odpadki

	38.320
	Pridobivanje sekundarnih surovin iz ostankov in odpadkov

	39.000
	Saniranje okolja in drugo ravnanje z odpadki

	41.200
	Gradnja stanovanjskih in nestanovanjskih stavb

	42.110
	Gradnja cest

	42.210
	Gradnja oskrbe infrastrukture za tekočine in pline

	42.990
	Gradnja drugih objektov nizke gradnje

	43.120
	Rušenje objektov


	81.290
	Čiščenje cest in drugo čiščenje


(4) Javno podjetje sme opravljati tudi vse druge posle, potrebne za njegov obstoj in opravljanje dejavnosti, ne pomenijo pa neposrednega opravljanja dejavnosti, 

(5)  Javno podjetje lahko poleg opravljanja gospodarskih javnih služb, opravlja še druge dejavnosti, navedene v  3.odst.tega člena, če tako odloči ustanovitelj, skladno z 12.členom tega odloka, 
(6) Javno podjetje lahko spremeni ali razširi dejavnosti, navedene v tem odloku, le s soglasjem ustanoviteljice.

(7) Javno podjetje lahko za ustanoviteljico izvaja naloge na podlagi podeljenega javnega pooblastila.

5.
Osnovni kapital in osnovni vložek

10. člen

(osnovni kapital in osnovni vložek)

(1) Osnovni kapital javnega podjetja znaša 612.035,35 EUR. Ta osnovni kapital zagotavlja s svojim osnovnim vložkom ustanoviteljica.
(2) Na temelju vloženega osnovnega vložka obstaja en sam poslovni delež, ki ga v višini 100 % pridobi ustanoviteljica.

(3) Ustanoviteljica lahko kot edina družbenica družbe odloči, da poveča osnovni kapital družbe z dodatnim vložkom ali z vključitvijo novih družbenikov.

6.
Odgovornost za obveznosti javnega podjetja

11. člen

(odgovornost za obveznosti)

(1) Javno podjetje odgovarja za svoje obveznosti z vsem svojim premoženjem.

(2) Ustanoviteljica za obveznosti javnega podjetja ne odgovarja.

7.
Upravljanje javnega podjetja in izvrševanje ustanoviteljskih pravic

12. člen

(upravljanje javnega podjetja)

(1) Za finance pristojen organ Mestne uprave Mestne občine Murska Sobota (v nadaljevanju: za finance pristojen organ) zagotavlja izvajanje javnih služb in dejavnosti v javnem interesu v javnem podjetju, tako da izvaja naslednje naloge:

1. usklajuje programe dela in finančne načrte javnega podjetja ter financiranje javnega podjetja po potrjenih programih;

2. opravlja nadzor nad poslovanjem javnega podjetja;

3. opravlja nadzor nad izvajanjem odobrenih programov javnega podjetja;

4. opravlja nadzor nad zadolževanjem javnega podjetja;

5. uveljavlja različne pravice ustanoviteljice v skladu z določili zakona, ki ureja gospodarske družbe.

(2) Za finance pristojen organ odloča o:
· sprejetju letnega poročila in uporabi bilančnega dobička, v soglasju z mestnim svetom,
· zahtevi za vplačilo osnovnih vložkov,

· vračanju naknadnih vplačil,

· delitvi in prenehanju poslovnih deležev, v soglasju z mestnim svetom, 
· ukrepih za pregled in nadzor dela direktorja,

· postavitvi prokurista in poslovnega pooblaščenca,

· uveljavljanju zahtevkov javnega podjetja proti direktorju v zvezi s povračilom škode, nastale pri ustanavljanju ali poslovodenju,

· zastopanju družbe v sodnih postopkih proti direktorju, in

· drugih zadevah, za katere tako določa zakon ali ta odlok.
(3) Za finance pristojen organ mora vse odločitve o vprašanjih iz zakona, ki ureja gospodarske družbe vpisovati v knjigo sklepov, v skladu z določili zakona, ki ureja gospodarske družbe. Sklepi, ki niso vpisani v knjigo sklepov nimajo pravnega učinka.

13. člen

(pravice ustanoviteljice)

(1) Ustanoviteljica javnega podjetja:

· določi posebne pogoje za izvajanje dejavnosti javnega podjetja ter zagotavljanje in uporabo javnih dobrin;

· odloča o cenah oziroma tarifah za uporabo javnih dobrin.

(2) Ustanoviteljske pravice iz prvega odstavka tega člena izvršuje mestni svet.

7.1
Organi javnega podjetja

14. člen

(organi javnega podjetja)

Organa javnega podjetja sta:

· direktor,

· nadzorni svet.

7.1.1
Direktor javnega podjetja

15. člen

(direktor javnega podjetja)

(1) Poslovanje in delo javnega podjetja vodi direktor. Direktor na lastno odgovornost vodi posle javnega podjetja in ga zastopa.

(2) Pristojnosti direktorja so tudi:

· določanje nalog zaposlenim v javnem podjetju in nadzor njihovega izvajanja,

· izvajanje sklepov ustanoviteljice in nadzornega sveta, ki so vezani na redno poslovanje javnega podjetja,

· sprejem akta o organizaciji dela,

· sprejem akta o sistemizaciji delovnih mest, kadrovskega načrta in izvajanje kadrovske politike ter prerazporejanje in sprejemanje delavcev na delo v skladu s sprejetimi akti,

· priprava letnega plana in razvojnih programov javnega podjetja, 

· priprava letnih poročil, 

· poročanje nadzornemu svetu javnega podjetja o zadevah, ki lahko pomembno vplivajo na poslovanje javnega podjetja,

· imenovanje vodilnih delavcev,

· sklepanje pogodb z zaposlenimi delavci ter odločanje o zadevah s področja delovnih razmerij skladno z zakonom, kolektivno pogodbo in splošnimi akti javnega podjetja,

· zagotavljanje pogojev za sodelovanje delavcev pri upravljanju javnega podjetja v skladu z določbami zakona, ki ureja sodelovanje delavcev pri upravljanju,

· izvajanje nalog, ki jih določa zakon v razmerjih do ustanoviteljic in nadzornega sveta ter odločanje o drugih zadevah.

16. člen

(imenovanje in odpoklic direktorja)

(1) Direktorja javnega podjetja imenuje in odpokliče nadzorni svet javnega podjetja pod pogoji, na način in po postopku določenem s tem odlokom.

(2) Direktorja se imenuje za štiri leta. Ista oseba je lahko po preteku mandata ponovno imenovana.

17. člen

(pogoji za imenovanje direktorja)

(1) Za direktorja je lahko imenovana oseba, ki izpolnjuje pogoje določene z zakonom in tem odlokom.

(2) Za direktorja je lahko imenovana oseba, ki izpolnjuje splošne pogoje, določene z zakonom in posebne pogoje, določene s statutom javnega podjetja, in ima:

· najmanj visoko izobrazbo/prvo bolonjsko stopnjo tehnične, pravne, ekonomske ali organizacijske smeri,

· najmanj pet let delovnih izkušenj na področju vodenja pravnih subjektov primerljive velikosti.

(3) Na podlagi akta o imenovanju direktorja sklene z njim pogodbo o zaposlitvi v imenu nadzornega sveta njegov predsednik. Delovno razmerje z direktorjem se sklene za določen čas, za čas trajanja mandata.

18. člen

(odpoklic direktorja)

(1) Nadzorni svet lahko odpokliče direktorja kadarkoli. Nadzorni svet odpokliče direktorja:

· če sam tako zahteva,

· če je deloval v nasprotju z interesi javnega podjetja ali ustanoviteljice ali v nasprotju z zakonom, tem odlokom ali pogodbo o zaposlitvi,

· v drugih primerih, ki jih določa zakon.

(2) Odpoklic direktorja lahko predlaga vsak član nadzornega sveta, župan oziroma mestni svet občine ustanoviteljice.

19. člen

(prenehanje mandata direktorja)

(1) Direktorju predčasno preneha mandat:

· če izgubi poslovno sposobnost,

· če postane trajno nezmožen za opravljanje dela,

· če je s pravnomočno sodbo obsojen na nepogojno kazen zapora, daljšo od šest mesecev.

(2) Direktorju preneha mandat z dnem, ko nadzorni svet razreši direktorja oziroma, ko ugotovi, da so nastali razlogi iz prejšnjega odstavka tega člena.

20. člen

(pravice, obveznosti in odgovornosti direktorja)

Pravice, obveznosti in odgovornosti direktorja se v skladu z določili tega odloka podrobneje določijo s pogodbo o zaposlitvi, ki jo direktor sklene z nadzornim svetom javnega podjetja.

21. člen

(poročanje direktorja)

Ustanoviteljica ima pravico do informiranosti o poslovanju javnega podjetja v skladu z zakonom. Direktor je dolžan pisno poročati ustanoviteljici na zahtevo, izraženo s sklepom.

7.1.2
Nadzorni svet

22. člen

(nadzorni svet)

(1) Nadzorni svet ima tri člane. Za člana nadzornega sveta je lahko imenovana fizična oseba, ki izpolnjuje pogoje določene z zakonom. 

(2) Dva člana nadzornega sveta, ki zastopajo interese ustanoviteljice imenuje in odpokliče za finance pristojen organ ustanoviteljice, v soglasju z mestnim svetom. 
(3) Enega člana nadzornega sveta, ki zastopata interese delavcev, izvoli in odpokliče svet delavcev, v skladu z določili zakona, ki ureja sodelovanje delavcev pri upravljanju.

(4) Nadzorni svet mora med svojimi člani izvoliti predsednika in najmanj enega namestnika. 

23. člen

(mandat članov nadzornega sveta)

Mandat članov nadzornega sveta je štiri leta. Po preteku mandata je član nadzornega sveta lahko ponovno izvoljen.

24. člen

(pristojnosti nadzornega sveta)

(1) Nadzorni svet nadzoruje vodenje poslov javnega podjetja.

(2) Nadzorni svet:

· pregleduje in preverja knjige in dokumentacijo javnega podjetja, njegovo blagajno, shranjene vrednostne papirje in zaloge blaga ter druge stvari,
· preverja sestavljeno letno poročilo in predlog za uporabo bilančnega dobička, ki ju predloži direktor ter o rezultatih preveritve sestavi poročilo za ustanovitelja, 
· obravnava revizijsko poročilo ter do njega zavzame stališče,

· potrjuje letno poročilo v roku, kot ga določa zakon,
· odloča o prejemkih direktorja in sklepa pogodbo o zaposlitvi z direktorjem,

· odloča o soglasju k določenim vrstam poslov, če je s sklepom nadzornega sveta določeno, da se smejo posamezne vrste poslov opravljati le z njegovim soglasjem,

· odloča o odobritvi pogodb med članom nadzornega sveta in javnim podjetjem,

· sprejema splošne akte družbe, razen tistih za katere je pooblaščen direktor,

· daje direktorju soglasje za odpis osnovnih sredstev in drobnega inventarja, nad s svojim sklepom določeno višino,

· imenuje in razrešuje disciplinsko komisijo,

· imenuje in razrešuje odbor za pritožbe, ki odloča o zahtevah za varstvo pravic delavcev in ugovorih v disciplinskih zadevah.

(3) Nadzorni svet lahko od direktorja zahteva kakršnekoli informacije, potrebne za izvajanje nadzora. Informacije, potrebne za izvajanje nadzora lahko zahteva vsak član nadzornega sveta, direktor pa pošlje informacije nadzornemu svetu kot organu.

(4) Nadzorni svet lahko da za finance pristojnemu organu ustanoviteljice predlog za imenovanje revizorja.

(5) Vodenje poslov se ne more prenesti na nadzorni svet. Nadzorni svet lahko določi, da se smejo posamezne vrste poslov opravljati le z njegovim soglasjem. Če nadzorni svet zavrne soglasje, lahko direktor zahteva, da o soglasju odloči za finance pristojen organ ustanoviteljice. 
(6) Nadzorni svet podrobneje uredi način in pogoje za svoje delo s poslovnikom.

25. člen

(odločanje nadzornega sveta)

(1) Nadzorni svet opravlja svojo dejavnost na sejah. Seja nadzornega sveta je sklepčna, če je na seji prisotna večina članov. Odločitev na seji nadzornega sveta je sprejeta, če zanjo glasuje večina vseh članov. Vsak član nadzornega sveta ima en glas.

(2) Sodelovanje članov nadzornega sveta pri odločanju na seji je možno tudi tako, da se glasovi oddajo s pomočjo pisem, telefonsko, s telefaksom, po elektronski pošti ali na drug podoben način, vendar le, če temu ne nasprotuje noben na seji navzoč član nadzornega sveta.

26. člen

(plačilo članom nadzornega sveta)

Članom nadzornega sveta se za njihovo delo zagotovi plačilo. O plačilu članom nadzornega sveta odloči za finance pristojen organ ustanoviteljice. Plačilo mora biti v ustreznem razmerju z nalogami članov nadzornega sveta in finančnim položajem javnega podjetja. Člani nadzornega sveta ne morejo biti udeleženi pri dobičku javnega podjetja.

8.
Pravice, obveznosti in odgovornosti javnega podjetja v pravnem prometu

27. člen

(sklepanje poslov)

Direktor mora za sklepanje pravnih poslov v primerih, določenih s tem odlokom, pridobiti predhodno soglasje pristojnega organa javnega podjetja.

28. člen

(pooblastila javnega podjetja)

Javno podjetje ima v pravnem prometu s pravnimi in fizičnimi osebami vsa pooblastila.

9.
Financiranje dejavnosti javnega podjetja

29. člen

 (financiranje dejavnosti javnega podjetja)

Dejavnosti javnega podjetja se financirajo:

· s plačili za storitve,

· s prodajo blaga in storitev na trgu,

· iz sredstev ustanoviteljic,

· iz drugih virov.

10.
Dobiček in izguba

30. člen

(ugotavljanje poslovnega izida)

(1) Ugotavljanje poslovnega izida poteka v skladu s predpisi in sprejeto poslovno politiko javnega podjetja.

(2) Morebitno izgubo javnega podjetja, ki bi nastala pri opravljanju dejavnosti gospodarskih javnih služb pokriva ustanoviteljica skladno z 12.in 13.členom tega odloka. 
11.
Prehodna in končna določba

31. člen

(opravljanje funkcije direktorja in članov nadzornega sveta) 

Za finance pristojen organ ustanoviteljice in delavski svet javnega podjetja odpokličeta člane nadzornega sveta v roku 30 dni od uveljavitve tega odloka in imenujeta nove člane nadzornega sveta v skladu z določili tega odloka.
Funkcijo direktorja opravlja dosedanji direktor javnega podjetja, imenovan s strani Mestnega sveta Mestne občine Murska Sobota,  do konca mandata. 

32. člen

(prenehanje veljavnosti)

Z dnem uveljavitve tega odloka preneha veljati Odlok o ustanovitvi javnega podjetja Komunala d.o.o. (Uradni list RS, št. 16/2001, 79/2001) in Statut javnega podjetja Komunala d.o.o. Murska Sobota, ki ga je sprejel Mestni svet Mestne občine Murska Sobota dne 24.aprila 2001 in Spremembe statuta javnega podjetja Komunala d.o.o. Murska Sobota, ki jih je sprejel Mestni svet Mestne občine Murska Sobota dne 29.oktobra 2001. 
33. člen

(objava in začetek veljavnosti odloka)

Ta odlok se objavi v Uradnem listu Republike Slovenije in začne veljati naslednji dan po objavi.

Številka: 007-0003/2015-1 (11)
V Murski Soboti, dne ……………
Župan

Mestne občine Murska Sobota 

mag. Aleksander Jevšek

